परफॉर्मेंस बढ़ाने के लिए हार्ड डिस्क को SSD से करें अपग्रेड, GPU भी बदल सकते हैं
क्या आपका कंप्यूटर या लैपटॉप स्लो हो गया है? जिसके कारण आप अक्सर परेशान हो रहे हैं और नया सिस्टम खरीदने के बारे में सोच रहे हैं? अगर हां, तो जरा रुकिए! आप कुछ रुपए खर्च करके अपने पुराने सिस्टम की स्पीड बढ़ा सकते हैं।Is your computer or laptop slow? Upgrade system hard disk to SSD to increase performance
अगर आपका कंप्यूटर स्लो हो गया है तो आप SSD से लेकर रैम और GPU को अपग्रेड कर अपने कंप्यूटर की स्पीड बढ़ा सकते हैं। वेस्टर्न डिजिटल ने एक सर्वे के हवाले से दावा किया है कि कंप्यूटर यूज करने वाले 65% लोग स्लो कंप्यूटर की समस्या का सामना करते हैं। इसमें से 32% लोग शिकायत करते हैं कि धीमे कंप्यूटर से उनकी काबिलियत पर बुरा असर डालती है।
ऐसे में यहां हम आपको कुछ ऐसी ही टिप्स बता रहे हैं, जिनकी मदद से आप अपने स्लो कंप्यूटर की परफॉर्मेंस बेहतर कर सकते हैं।
HDD के मुकाबले SSD फास्ट कैसे होती है?
HDD में जब हम डेटा स्टोर या एक्सेस करते हैं तो उसमें मौजूद मैकेनिकल डिस्क घूमती है। ऐसे में डेटा को रीड और राइट करने में समय लगता है। जबकि SSD में सभी काम सेमीकंडक्टर चिप के जरिए होता है, जिसमें कोई भी मूवेबल पार्ट नहीं होता है। इसलिए यह बहुत ही कम समय में डेटा को रीड और राइट कर पाते हैं, जिसकी वजह से फास्ट होती है।
सिस्टम में कौन सी SSD लगवाएं?
इसके लिए आपको सबसे पहले यह देखना होगा कि आपके सिस्टम में SSD के लिए कौन सा पोर्ट है। सिस्टम में जिस SSD के लिए पोर्ट अवेलेबल होगा वही SSD लगवा सकते हैं। सभी प्रकार की SSD की स्पीड HDD के मुकाबले कई गुना ज्यादा होती है। इसलिए आप कोई भी SSD लगवाते हैं तो आपके सिस्टम की परफॉर्मेंस HDD के मुकाबले काफी हद तक बढ़ जाती है।
अभी मार्केट में मुख्य रूप से 3 प्रकार की SSD मिलती है, जिसमें एक SATA SSD, M.2 SATA SSD और दूसरी NVMe SSD है। तीनों SSD में मुख्य रूप से रीड-राइड स्पीड का अंतर होता है, जो इसके प्रोटोकॉल के कारण होता है। हालांकि, रीड-राइड स्पीड के साथ इन SSD की प्राइस भी अलग-अलग होती है। आप अपने बजट के हिसाब से अपने सिस्टम में SSD लगवा सकते हैं।
चलिए कुछ SSD के बारे में जानते हैं, जिन्हें आप अपने सिस्टम में लगवा सकते हैं...
WD Blue SN570 NVMe SSD
वेस्टर्न डिजिटल की ओर से आने वाली 500 GB की यह NVMe SSD अभी ई-कॉमर्स वेबसाइट अमेजन में 2,819 रुपए में अवेलेबल है। बायर्स इसे 500 GB से लेकर 2 TB तक की स्टोरेज कैपेसिटी के साथ खरीद सकते हैं। कंपनी के अनुसार, इस SSD में रीड स्पीड 3300 MB/s और राइट स्पीड 1200 MB/s तक की मिलती है।
सैमसंग 870 EVO SATA SSD
सैमसंग की ओर से आने वाली 500 GB की यह SATA SSD अभी ई-कॉमर्स वेबसाइट अमेजन में 3,649 रुपए में अवेलेबल है। बायर्स इसे 250 GB से लेकर 4 TB तक की स्टोरेज कैपेसिटी के साथ खरीद सकते हैं। कंपनी के अनुसार, इस SSD में रीड स्पीड 560 MB/s और राइड स्पीड 530 MB/s तक की मिलती है।
सैमसंग 970 EVO Plus NVMe SSD
सैमसंग की ओर से आने वाली 500 GB की यह NVMe SSD अभी ई-कॉमर्स वेबसाइट अमेजन में 3,399 रुपए में अवेलेबल है। बायर्स इसे 250 GB से लेकर 2 TB तक की स्टोरेज कैपेसिटी के साथ खरीद सकते हैं। कंपनी के अनुसार, इस SSD में रीड स्पीड 3500 MB/s और राइड स्पीड 3300 MB/s तक की मिलती है।
रैम से कैसे बढ़ती है कंप्यूटर स्पीड?
जब आप किसी भी ऐप को इंस्टॉल करते हैं तब वह इंटरनल मेमोरी में इंस्टॉल होता है। इसके बाद जब आप ऐप को ओपन करते हैं तो सेंट्रल प्रोसेसिंग यूनिट (CPU) और रैंडम एक्सेस मेमोरी (RAM) के बीच इंफॉर्मेशन तेजी से ट्रांसफर होती हैं।
जब कंप्यूटर में रैम कम होती है तो कोई बड़ी ऐप ओपन करने में सिस्टम हैंग होने लगता है। ऐसे में आपको अपने सिस्टम की रैम को अपग्रेड करना चाहिए। ज्यादा रैम होने पर मल्टीटास्किंग करने के दौरान कंप्यूटर हैंग या स्लो नहीं होता है।